wickkiey/tamil-wikipedia-markdown huggingface dataset:
# சிறிய முடிவுகளின் கொடுமை

ஒரு சூழ்நிலையில் எடுக்கப்படும் சிறு சிறு நல்ல முடிவுகள் ஒட்டுமொத்தமாக பாதகமான விளைவினை உண்டாக்கின் அது **சிறிய முடிவுகளின் கொடுமை** (*Tyranny of small decisions*) எனப்படும்.  

”சிறிய முடிவுகளின் கொடுமை” என்னும் தொடர் 1966 இல் ஆல்ஃபிரட் ஈ. கான் என்ற அமெரிக்கப் பொருளியலாளர் எழுதிய கட்டுரையின் தலைப்பாகும். அக்கட்டுரையில் கான் இச்சூழ்நிலையைப் பின்வருமாறு விளக்குகிறார்: தனித் தனியாகப் பார்க்கும் போது அச்சிறு முடிவுகள் அனைத்தும் பொருத்தமானதாகவும் நற்பயன் தருவதாகவும் இருக்கும். ஆனால் அவை தொடர்ச்சியாக எடுக்கப்படும் போது ஒட்டு மொத்த சூழ்நிலைக்கு பாதகமான விளைவினை ஏற்படுத்தும். சந்தைப் பொருளியலில் இத்தகு சூழ்நிலைகள் பரவலானவை என்று கூறும் கான், இவற்றால் சந்தைத் தோல்வி விளையும் என்று கூறினார். பின்பு இத்தோற்றப்பாடு பொருளியல் மட்டுமல்லாது சுற்றுச்சூழல் சீர்கேடு, அரசியல், உடல்நலம் பேணல் போன்ற துறைகளிலும் பயன்படுத்தப்படுகிறது.  

இத்தகு சூழலுக்கு சிறந்த எடுத்துக்காட்டாக விளங்குவது பொதுமங்களின் அவலம். 1968இல் கேரட் ஹார்டின் என்பவரால் இந்த கோட்பாடு விளக்கப்பட்டது. இதில் ஒரு பொது மேய்ச்சல் வெளியில் தங்கள் பசுக்களை மேய்க்கும் மேய்ப்பர்கள் தனித்தனியாக தங்களுக்கு எது சிறந்ததோ அந்த முடிவினையே எடுக்கிறார்கள். தங்கள் பசுக்களை இஷ்டப்படி பொதுவெளியில் மேய விடுகிறார்கள். தங்கள் பசுக்களுக்கு அதிக அளவில் புல் கிடைத்தால் போதுமெனக் கருதுகிறார்கள். ஆனால் குறைந்த பொது வளத்தைப் பங்கு போடுகிறோம் என்பதைக் கருத்தில் கொள்வதில்லை. மேய்ப்பர்கள் அனைவரும் இது போலவே முடிவு செய்து செயல்பட்டால் மேய்ச்சல் வெளி விரைவில் தீர்ந்து போய் அனைத்துப் பசுக்களும் பட்டினி கிடக்கும் நிலை உருவாகுகின்றது. இப்படித் தனியாகப் பார்க்கும் போது சாதகாமாகத் தெரியும் சிறு முடிவுகள் ஒட்டு மொத்தமாகப் பார்க்கும் போது பாதகமாகிவிடுகின்றன.
# சித்ரூபானந்தர்

**சுவாமி சித்ரூபானந்தா** (இறப்பு: மே 14, 2014) இலங்கை பருத்தித்துறை, இராமகிருஷ்ண சாரதா சேவாச்சிரமத்தின் நிறுவனரும், அதன் முதல்வராகவும் இருந்தவர்.  

## வாழ்க்கைக் குறிப்பு
சுவாமி சித்ரூபானந்தாவின் இயற்பெயர் பி. இரத்தினசபாபதி. துறவறம் பூண்ட இவருக்கு இராமகிருஷ்ண மடத்தின் 10வது தலைவர் சுவாமி விரேஷ்வரானந்த மகராஜ் 1968 ஆம் ஆண்டில் தீட்சை அளித்தார். சித்ரூபானந்தர் என்ற பெயருடன் திரும்பிய சுவாமிகள் 1969 ஆம் ஆண்டில் பருத்தித்துறையில் தமது ஆச்சிரமத்தை ஒரு சிறு குடிசையில் தொடங்கினார். இலங்கையின் பல இடங்களுக்கும் சென்று சமயச் சொற்பொழிவுகளை ஆற்றி வந்தார். சித்ரூபானந்தர் சுவாமி ஜீவனானந்தரின் கீழ் சில ஆண்டுகள் பணியாற்றி வந்தார்.  

பருத்தித்துறையில் கலட்டி என்ற இடத்தில் 1971 செப்டம்பரில் இராமகிருஷ்ண சாரதா சேவாச்சிரமம் அமைக்கப்பட்டது. சித்ரூபானந்தர் பல்வேறு சமய, சமூகப் பணிகளை இவர் இவ்வாச்சிரமம் மூலம் ஆற்றி வந்தார்.
# நா. முத்துநிலவன்



**நாகரெத்தினம் முத்துபாஸ்கரன்** எனும் இயற்பெயா் கொண்ட **நா. முத்துநிலவன்** (ஆங்கிலம்: Muthu Nilavan) ஒரு தமிழ்நாட்டு எழுத்தாளர், முன்னாள் தமிழாசிரியர், கவிஞர், மற்றும் பட்டிமன்றப் பேச்சாளர் ஆவார். கட்டுரை, கவிதை, சிறுகதை, பாடல், நாடகம், ஓவியம், இலக்கிய ஆய்வு, வரலாற்று ஆய்வு, இணையத் தமிழ், மேடைப் பேச்சு எனப் பல்வேறு களங்களில் பங்களித்துள்ளார்.  

## தொடக்க வாழ்க்கை

### பிறப்பு
புதுக்கோட்டை நகரில் 11 மே 1956 அன்று கோவிந்தம்மாள் - வே. மு. நாகரெத்தினம் இணையருக்கு மகனாகப் பிறந்தார் முத்துநிலவன். இவருக்கு முதலில் இடப்பட்ட பெயர் முத்துபாஸ்கரன். இவருக்கு மூன்று சகோதரர்கள்.  

### பள்ளிக் கல்வி
இவரது குழந்தைப் பருவத்தில் தந்தை நாகரெத்தினம் காவல்துறைப் பணி மாறுதல் காரணமாக ஆண்டுக்குதோறும் ஊா் மாறிச் செல்ல முத்துபாஸ்கரனின் பள்ளிப் படிப்பும் பலப்பல ஊா்களில் தொடர்ந்தது. இதன் விளைவாக சிறுபருவத்திலேயே உலகப் பட்டறிவும் இணையப் பெற்றார். மூன்றாம் வகுப்பு ஆசிரியா்களின் பரிந்துரையில் அதிராம்பட்டினம் நகர நூலகத்தில் குழந்தைகள் இலக்கியங்களைத் தேடிப் படித்தார்.  

11-ஆம் வகுப்பில் வரலாற்றுப் பிரிவில் தமிழ்வழியில் படித்தார்.  

### கல்லூரிக் கல்வி
மகனை மருத்துவா் ஆக்க விரும்பிய நாகரெத்தினம், முத்துபாஸ்கரனை புதுக்கோட்டை மேன்மைமிகு மன்னர் கல்லூரி அறிவியல் பிரிவில் (ஆங்கிலவழி) சேர்த்தார். ஆனால் இயற்பியல் பாடத்தில் இரண்டு மதிப்பெண்ணில் தோல்வியடைந்த முத்துபாஸ்கரன்,  11-ஆம் வகுப்புத் தமிழ் மதிப்பெண் கொண்டு தான் விரும்பிய தமிழ்ப் புலவா் படிப்பில், மாதம் 40 உரூபாய் உதவித் தொகை தந்த திருவையாறு அரசர் கல்லூரியில் சேர்ந்தார்.  

கல்லூரி இலக்கியப் போட்டிகளில் பலமுறை முதற்பரிசு பெற்றார். இக் காலத்தில் நா. முத்துநிலவன் எனும் புனை பெயரில் எழுதத் தொடங்கினார். முத்துப்பேட்டை தா்மலிங்கம் நடத்திய *தஞ்சை அமுதம்* இதழில் இலக்கியக் கட்டுரைகளை எழுதினார். புது தில்லி மாநகரில் சிலகாலம் வாழ்ந்த தமிழறிஞர் சாலை இளந்திரையன் நடத்திய *அறிவியக்கம்* திங்களிதழில் இவரின் ”ஒரு காதற் கடிதம்” ஓராண்டு தொடராக வந்தது. மறைமலை அடிகள் நூற்றாண்டை ஒட்டிய போட்டிக்காக *மறைமலை அடிகள் பிள்ளைத்தமிழ்* என்ற படைப்பை இயற்றினார்.  

## ஆசிரியப்பணி
பத்தாம் வகுப்புக்கான பட்டதாரித் தமிழாசிரியராக 18 திசம்பர் 1980 அன்று பணியில் சேர்ந்தார்.  

1985-இல் நடந்த ஆசிரியர்-அரசு ஊழியர் சங்க (JACTEA) போராட்டத்தில் பங்கேற்றுப் புதுக்கோட்டையில் சிறையிருந்தவர்களில் இவரும் ஒருவர்.  

2014-இல் மே 17-18 ஆகிய இரண்டு நாட்களில் நாமக்கல் மாவட்டம் வெண்ணந்தூரில் உள்ள சிறீ வெங்கடேஸ்வரா பாலிடெக்னிக் கல்லூரியில் ஆசிரியர்களுக்கு நடத்தப்பெற்ற இணையதளப் பயிற்சிப் பட்டறையில் கலந்து கொண்டு இணையதளப் பயன்பாடுகள், வலைத்தளங்கள் உருவாக்குதல் குறித்து பயிற்சியளித்தார். அதே மாதம் 31-ஆம் நாளில் ஆசிரியப்பணியிலிருந்து ஓய்வுபெற்றார்.  

புதுக்கோட்டை புத்தகத் திருவிழாவின் நிர்வாகிகளில் ஒருவராக அவ்விழாவை மூன்றாண்டுகள் நடத்தினார்.
# ஆரோன் ஸ்டான்போர்ட்



**ஆரோன் ஸ்டான்போர்ட்** (பிறப்பு: டிசம்பர் 27, 1976) ஒரு அமெரிக்க நாட்டு நடிகர். இவர் எக்ஸ்-மென் 2, எக்ஸ்-மென் 3 போன்ற திரைப்படங்களில் நடித்ததன் மூலம் பரிசியமான நடிகர் ஆனார்.  

## ஆரம்பகால வாழ்க்கை
ஸ்டான்போர்ட் டிசம்பர் 27, 1976ம் ஆண்டு வேச்த்போர்ட், மாசசூசெட்ஸ் அமெரிக்கா வில் பிறந்தார். இவர் ஜூடித்தின் மகன் ஆவார். இவர் ஒரு ஆங்கில பேராசிரியர். இவரது சகோதரர் டேவிட் ஒரு இசைக்கலைஞர்.  

## தொழில்
இவர் 2001ம் ஆண்டு திர்ட் வாட்ச் என்ற தொலைக்காட்சி தொடரின் மூலம் நடிப்பு துறைக்கு அறிமுகமானார், அதை தொடர்ந்து 2002ம் ஆண்டு தட்போலே என்ற திரைப்படத்தில் நடித்தார், 2003ம் ஆண்டு எக்ஸ்-மென் 2 என்ற சூப்பர் ஹீரோ திரைப்படத்தில் நடிக்க தொடங்கினார், 2006ம் ஆண்டு வந்த எக்ஸ்-மென் 3 மூன்றாம் பாகத்திலும் நடித்தார், இந்த திரைப்படங்களில் நடித்ததன் மூலம் பரிசியமான நடிகர் ஆனார். இவர் மேட் மென், ஃபியர் இட்செல்ப் உள்ளிட்ட தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது. இவர் தற்பொழுது நிகிதா என்ற தொலைக்காட்சி தொடரில் நடித்துகொண்டு இருகின்றார்.
# கல்கி கோய்ச்லின்



**கல்கி கோய்ச்லின்** (*Kalki Koechlin*) ( (பிறப்பு: 10 ஜனவரி 1984) ஒரு இந்தித் திரைப்பட நடிகை. இவர் தேவ். டி என்ற இந்தித் திரைப்படத்தில் நடித்து, பிலிம்பேர் விருதைப் பெற்றார். *சிந்தகி நா மிலேகி தோபரா*, *யே ஜவானி ஹை திவானி* ஆகிய திரைப்படங்களிலும் நடித்தவர். இவற்றில் நடித்ததற்காக பிலிம்பேர் திரைப்பட விருதுகளுக்கு பரிந்துரைக்கப்பட்டார்.
# தசாஸ்வமேத படித்துறை

உள்ள தசஅஷ்வமேத காட் (படித்துறை), வாரணாசி]]  

**தச அஸ்வமேத படித்துறை** (ஆங்கிலம்: Dashashwamedha ghat) (இந்தி: दशाश्वमेध घाट) வாரணாசியில் ஓடும் கங்கை ஆற்றில் அமைந்துள்ள 88 படித்துறைகளில் முதன்மையானதாகும். இப்படித்துறை, காசி விஸ்வநாதர் கோயிலுக்கு மிக அருகில் அமைந்துள்ளது. இந்து புராணக் கதைகளின்படி, இப்படித்துறையில் பிரம்மா அஷ்வமேத யாகம் செய்யும் போது பத்து குதிரைகளை (அஷ்வம்) பலியிட்டார் என்றும் மற்றொரு புராணக்கதையின்படி பிரம்மா இங்கு படித்துறை அமைத்து சிவபெருமானை எழுந்தருளச் செய்தார் என்றும் கூறப்படுகிறது..  

## கங்கை ஆரத்தி

இப்படித்துறையில் கங்கை ஆறு, அக்னி தேவன், சிவபெருமான், சூரிய தேவன் மற்றும் முழு பிரபஞ்சத்திற்கும், பூசாரிகளால் நாள்தோறும் மாலையில் கங்கை ஆற்றுக்கு ஆரத்தி பூஜை நடத்தப்படுகிறது. மேலும் செவ்வாய்க் கிழமை தோறும் மற்றும் முக்கியமான சமயத் திருவிழாக்களின் போதும் சிறப்பு கங்கை ஆரத்தி பூஜைகள் நடத்தப்படுகிறது.  

### கங்கை ஆரத்தி பூஜைக்கான படிநிலைகள்

## 2010 குண்டு வெடிப்பு
வாரணாசியில் ஓடும் கங்கை ஆற்றின் சித்ல காட் பகுதியின் தென்முனையில் நடந்து கொண்டிருந்த கங்கை ஆரத்தி பூஜையின் போது 7-12-2010 அன்று தீவிரவாதிகளின் குண்டுவீச்சில் இரண்டு பக்தர்கள் கொல்லப்பட்டனர். படுகாயமடைந்த 37 பேரில் ஆறு நபர்கள் வெளிநாட்டு சுற்றுலாப் பயணிகள். இந்தியன் முஜாகிதீன் இந்த குண்டுவெடிப்புக்கு பொறுப்பு ஏற்றுக்கொண்டுள்ளது.  

## இதனையும் காண்க
- மணிகர்னிகா படித்துறை
- அரிச்சந்திரன் படித்துறை
- காசி விசுவநாதர் கோயில்
# இ. ஏ. ராஜேந்திரன்



**இ. ஏ. ராஜேந்திரன்**, ஒரு மலையாள நாடக இயக்குநரும், நடிகரும் ஆவார். இவர் பல திரைப்படங்களில் நடித்துள்ளார். அறுபதுக்கும் அதிகமான திரைப்படங்களில் நடித்திருக்கிறார்.  

## வாழ்க்கைக் குறிப்பு
திருச்சூர் மாவட்டத்தின் திருத்தல்லூரில், அய்யப்பனுக்கும் சுமதிக்கும் பிறந்தார். திருத்தல்லூர் யு.பி பள்ளியில் பயின்றவர். படிக்கும் காலத்தில் நாடகங்களில் பங்கேற்றிருக்கிறார். டெல்லியில் உள்ள தேசிய நாடகப் பள்ளியில் பயின்றார்.
# போனி ரைட்



**போனி பிரான்செஸ்கா ரைட்** (பிறப்பு: 17 பிப்ரவரி 1991) ஒரு இங்கிலாந்து நாட்டு நடிகை, இயக்குநர் மற்றும் தயாரிப்பாளர். இவர் ஹாரி பாட்டர் திரைப்பட தொடர்களில் நடித்ததன் மூலம் பிரபலயமான நடிகை ஆனார்.  

## ஆரம்பகால வாழ்க்கை
போனி ரைட் லண்டன், இங்கிலாந்தில், பிறந்தார், ஷீலா Teague மற்றும் கேரி ரைட் இரண்டாவது குழந்தை ஆவார். இவருக்கு லூயிஸ் என்ற ஒரு சகோதரர் உண்டு.
# விக்கிப்பீடியா:முதற்பக்கக் கட்டுரைகள்/மே 18, 2014


**ஐதராபாத்** தென்னிந்தியாவில் உள்ள ஆந்திரப் பிரதேச மாநிலத்தின் தலைநகரம் ஆகும். இந்நகரம் "முத்துக்களின் நகரம்" என்றும் நிஜாம்களின் நகரம் என்றும் புகழ்பெற்றது. ஐதராபாத்தின் மக்கள் தொகை 4 மில்லியனுக்கும் மேற்பட்டதாகும். நகரத்தின் பரப்பளவு, மக்கள் தொகை, வளர்ச்சி ஆகியவற்றின் தாக்கத்தின் அடிப்படையில் ஐதராபாத் ஏ-1 நகரம் என்று வகைப்பட்டுள்ளது. இந்தியாவின் தலை சிறந்த தகவல் தொழில்நுட்பக்கூடங்களை உள்ளடக்கி ஐதராபாத் தனிப்பெரும் வளர்ச்சியடைந்துள்ளது. உலகின் மிகப்பெரிய திரைப்பட படப்பிடிப்பகமான ராமோஜி திரைப்பட நகரம், அத்துடன் இந்தியாவின் இராண்டாவது இடம் வகிக்கும் பெரிய தொழிற்சாலையான டோலிவுட் என பெயர் பெற்ற ஆந்திரத் திரைப்படத்துறை ஆகியவை இங்கு அமைந்துள்ளன. இந்நகரம் மிகையான விளையாட்டு அரங்கங்களுடன் பற்பல விளையாட்டுத் திடல்களுடன் கூடிய விளையாட்டுப் புகலிடமாகவும் அமைந்துள்ளது. அனைத்துலக அளவிலும் தேசிய அளவிலும் போட்டிகள் இங்கு மிகுதியான அளவில் நடக்கின்றன. ஐதராபாத்தில் வசிக்கும் மக்களை *ஐதராபாதி* என்று அழைக்கின்றனர். இந்நகரம் பழமையுடன் புதுமையும் இணைந்த நவீன நகரமாக விளங்குகிறது. **மேலும்...**  
---

**தமிழ்நாட்டுப் பொருளாதாரம்** மொத்த உள்நாட்டு உற்பத்தியின் அடிப்படையில் (2011–12) இந்திய மாநிலங்களில் இரண்டாவது பெரியதாகும். தமிழ்நாட்டுப் பொருளாதாரத்தில் சேவைத் துறை 45%, தொழில் துறை 34%, விவசாயம் 21% பங்களிக்கின்றன. கோயம்புத்தூர் நெசவாலைகளுக்கும், ஈரோடு மஞ்சள் சாகுபடி மற்றும் ஆடை ஏற்றுமதிக்கும், திருப்பூர் ஆயத்த ஆடை ஏற்றுமதிக்கும், சேலம் இரும்பு உருக்கு ஆலைகளுக்காகவும், நாமக்கல் கோழிப் பண்ணைகள், குழாய்க் கிணறு அமைக்கும் தொழில், பண்டங்களை போக்குவரவு செய்யும் கனரக வாகனங்களை இயக்கும் தொழிலுக்காகவும், சிவகாசி அச்சுத் தொழில், பட்டாசு உற்பத்திக்கும், காவிரி பாசன பகுதியில் அமைந்துள்ள திருச்சி, வேலூர் தோல் தொழிலுக்கும், தஞ்சை போன்ற பகுதிகள் விவசாயத்திற்கும், சென்னை வாகன உற்பத்தி, தகவல் தொழில் நுட்பம் சார்ந்த தொழில்களுக்கும் பெயர் பெற்றுள்ளன. பாலிவுட் என அழைக்கப்படும் மும்பை திரைப்படத் துறைக்கு அடுத்ததாக, தமிழகத் திரைப்படத்துறை இந்தியாவின் இரண்டாவது பெரிய திரைப்படத் தொழில் மையமாகவும் திகழ்கிறது. **மேலும்...**
# வார்ம் பாடிஸ்



**வார்ம் பாடிஸ்** இது 2013ம் ஆண்டு வெளியான அமானுசிய திகில் காதல் திரைப்படம். இந்த திரைப்படத்தை **ஜொனாதன் லெவின்** இயக்க, நிக்கோலசு ஹோல்ட், தெரசா பால்மர், ரோப் கோர்ட்றி, டேவ் பிராங்கோ, கோரி ஹர்ட்ரிச்ட், ஜான் மால்கோவிச் உள்ளிட்ட பலர் நடித்துள்ளார்கள்.  

## நடிகர்கள்
- நிக்கோலசு ஹோல்ட்
- தெரசா பால்மர்
- ரோப் கோர்ட்றி
- டேவ் பிராங்கோ
- Analeigh Tipton
- கோரி ஹர்ட்ரிச்ட்
- ஜான் மால்கோவிச்

## விருதுகள் மற்றும் பரிந்துரைகள்
| விருது | பிரிவு | வேட்பாளர் | முடிவு |
| --- | --- | --- | --- |
| 2013 டீன் சாய்ஸ் விருதுகள் | சாய்ஸ் திரைப்பட: நகைச்சுவை |  |  |
| சாய்ஸ் திரைப்பட: காதல் |  |  |  |
| சாய்ஸ் திரைப்பட நடிகர்: நகைச்சுவை | Nicholas Hoult |  |  |
| சாய்ஸ் திரைப்பட நடிகர்: காதல் | Nicholas Hoult |  |  |
| சாய்ஸ் திரைப்பட Breakout | Nicholas Hoult | } |  |
# அசோக் செல்வன்


**அசோக் செல்வன்** (*Ashok Selvan* பிறப்பு:8 சனவரி 1989) ஒரு தமிழ்த் திரைப்பட நடிகர் ஆவார். இவர் சூது கவ்வும், பீட்சா II: வில்லா, தெகிடி போன்ற திரைப்படங்களில் நடித்துள்ளார்.  

## ஆரம்பகால வாழ்க்கை
அசோக், 1989 சனவரி 8 அன்று தமிழ் நாட்டில் உள்ள ஈரோடு மாவட்டத்தில் பிறந்தார். தனது 3 வயதில் இவரது குடும்பம் சென்னைக்குக் குடிபெயர்ந்தனர் . இவர் சென்னையில் உள்ள இலயோலாக் கல்லூரியில் பட்டப் படிப்பை முடித்தார்.  

## திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2013 | பில்லா 2 |  |  |
| சூது கவ்வும் | கேசவன் |  |  |
| பீட்சா II: வில்லா | ஜெபின் ஜோஸ் |  |  |
| 2014 | தெகிடி | வெற்றி |  |
| 2015 | ஆரஞ்சு மிட்டாய் |  |  |
| சவாலே சமாளி | கார்த்திக் |  |  |
| 144 | மதன் |  |  |
| 2017 | கூட்டத்தில் ஒருத்தன் | அரவிந்த் |  |
| முப்பரிமாணம் |  |  |  |
| 2018 | சம்டைம்ஸ் | பாலமுருகன் |  |
| 2020 | ஓ மை கடவுளே | அர்ஜுன் மாரிமுத்து |  |
| ஆக்சிஜன் | படப்பிடிப்பு |  |  |
| நிஜமெல்லாம் காதல் | படப்பிடிப்பு |  |  |
| ஜாக் | படப்பிடிப்பு |  |  |
| ரெட் ரம் | படப்பிடிப்பு |  |  |
| மரக்கார்: அரபிக்கடலிண்டே சிம்ஹம் | படப்பிடிப்பு | } |  |
# அரியானா கிராண்டி


**அரியானா கிராண்டி** (பிறப்பு: ஜூன் 26, 1993) ஒரு அமெரிக்க நாட்டு நடிகையும் மற்றும் பாடகியும் ஆவார். இவர் விக்டோரியஸ் என்ற தொடரில் நடித்ததன் மூலம் பரிசியமான நடிகை ஆனார். இவர் தற்பொழுது சாம் & கேட் என்ற தொடரில் நடித்துக்கொண்டு இருக்கின்றார். இவர் தி பேட்டரீஸ் டவுன், இகார்லி, ஸ்விண்டுல், பேமிலி கய் உள்ளிட்ட தொடர்களிலும் நடித்துள்ளார். அமெரிக்க இசை விருது, தேசிய திரைத்துறை இளைஞர் சங்க விருது, ரேடியோ டிஸ்னி இசை விருது உள்ளிட்ட பல விருதுகளைப் பெற்றவர்.
# டீன் ஏஜ் மியூடன்ட் நிஞ்சா டேட்டில்ஸ்



**டீன் ஏஜ் மியூடன்ட் நிஞ்ஜா டேட்டில்ஸ்** 2014ஆம் ஆண்டு வெளியான அமெரிக்க நாட்டு அதிரடி மற்றும் நகைச்சுவைத் திரைப்படம்.  

## நடிகர்கள்
- மேகன் பாக்ஸ்
- ஜானி கினாக்ல்வில்லே
- ஆலன் ரிட்ச்சொன்
- நோயல் ஃபிஷர்
- ஜெர்மி ஹோவர்ட்
- வில்லியம் ஃபிச்னெர்
- டோனி Shalhoub
- வில் அர்நேட்
- மினே நொசி
- வ்ஹூபி கோல்ட்பெர்க்
- அப்பி எலியட்

## வெளியீடு
இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.  
https://creativecommons.org/licenses/by-sa/3.0/
# நோவா (திரைப்படம்)



**நோவா** 2014ம் ஆண்டு வெளிவந்த அமெரிக்க நாட்டு திரைப்படம். இந்த திரைப்படத்தை டேரன் அரோனாப்ஸ்கி இயக்க, ரசல் குரோவ், ஜெனிஃபர் கானலி, ரே வின்ச்டோனே, டக்ளஸ் பூத், எம்மா வாட்சன், ஆண்டனி ஹாப்கின்ஸ், லோகன் லெர்மன் உள்ளிட்ட பலர் நடித்துள்ளார்கள்.  

## நடிகர்கள்
- ரசல் குரோவ்
- ஜெனிஃபர் கானலி
- ரே வின்ச்டோனே
- டக்ளஸ் பூத்
- எம்மா வாட்சன்
- ஆண்டனி ஹாப்கின்ஸ்
- லோகன் லெர்மன்

## இவற்றை பார்க்க
- நூஹ்
# ஆதித்யா ராய் கபூர்


**ஆதித்யா ராய் கபூர்**, இந்தித் திரைப்பட நடிகர். ஆஷிக்கி 2 என்ற இந்தித் திரைப்படத்தின் மூலம் புகழ் அடைந்தார்.  

## இளம்பருவம்
ஆதித்யா ராய் மும்பையில் பிறந்தவர். இவரது தந்தை பஞ்சாபி இனத்தைச் சேர்ந்தவர். இவரது தாய் யூத இனத்தைச் சேர்ந்தவர். இவரது உறவினர் பலர் திரைத்துறையில் பணியாற்றுகின்றனர். தொடக்கத்தில், தொலைக்காட்சி நிகழ்ச்சித் தொகுப்பாளராக இருந்து, பின்னர், திரைப்பட நடிகர் ஆனவா்.  

## திரைத்துறையில்
ஆதித்யா, சேனல் வி என்ற தொலைக்காட்சியில் நிகழ்ச்சித் தொகுப்பாளராக இருந்தவர். இவரது பேச்சுத் திறமையால் புகழ் பெற்றவர். குசாரிஷ் உள்ளிட்ட திரைப்படங்களில் நடித்தார்.  
2013இல் வெளியான ஆஷிக்கி 2 என்ற திரைப்படத்தில் நடித்தார். இதில் பாடகராக நடித்திருந்தார். இந்த படம் அதிக வசூலைப் பெற்று, புகழ் சேர்த்தது. இதற்கு முன்னர் சில திரைப்படங்களில் நடித்திருந்த போதும், இதுவே இவரது முதல் வெற்றித் திரைப்படமாக விளங்கியது. பின்னர், யே ஜவானி ஹே திவானி என்ற திரைப்படத்தில், தீபிகா படுகோனே, ரன்பீர் கபூர் உள்ளிட்டோருடன் நடித்திருந்தார். தமிழில் வெளியான் நீ தானே என் பொன்வசந்தம் என்ற திரைப்படம், இந்தியில் வெளியாக உள்ளது. இதில் சமந்தாவுக்கு இணையாக நடித்துள்ளார்.  

## திரைப்படங்கள்
| 2009 | லண்டன் டிரீம்ஸ் | வாசிம் கான் |  |
| --- | --- | --- | --- |
| 2010 | ஆக்சன் ரீப்ளே | பன்டி |  |
| 2011 | குசாரிஷ் | ஒமர் சித்திக் |  |
| 2013 | ஆஷிக்கி 2 | ராகுல் ஜய்கர் |  |
| 2013 | யே ஜவானி ஹை திவானி | அவினாஷ் அரோரா | } |

## விருதுகள்
- பிக் ஸ்டார் என்டெர்டெயின்மென்ட் விருது-சிறந்த நடிகர்-ஆஷிக்கி 2
# அக்னி (வங்காளத் திரைப்படம்)


***அக்னி*** என்பது வங்காளதேசத்தில் வங்காள மொழியில் உருவான பெண், திருட்டு, திரில்லிங் ஆன திரைப்படமாகும். இப்படத்தை இப்டகர் சவ்கரி இயக்கி உள்ளார். இப்படத்தில் மகியா மகி, அர்பின் சுவோ, மிஸா ஷோவ்டோகோர், அலி ராஸ் போன்றவர்கள் நடித்துள்ளனர். இப்படம் பெப்ரவரி 14, 2014 காதலர் தின மன்று வெளியானது.
# அடைப் பிரதமன்


**அடைப் பிரதமன்** (Ada pradhaman) என்பது, பச்சரிசி மாவில் செய்த அடை, தேங்காய், வெல்லம் சேர்த்து சமைக்கப்படும் ஒரு பாரம்பரிய கேரள மாநில இனிப்பு வகையைச் சேர்ந்த உணவுப் பண்டமாகும். பிரதமன் என்றால் பாயசம் என்று சொல்லப்படுகிறது. இதில் பல வகைகள் உண்டு. ஓணம் பண்டிகை நாளில் கேரளாவின் ஒவ்வொரு வீட்டிலும் அடை பிரதமன் சிறப்பாக தயாரிக்கப்படுகிறது, இது, கேரள விருந்தான சத்யாவின் முக்கிய உணவாக உள்ளது.  

## செய்முறை
பச்சரிசியை இடித்துப்பொடியாக்கி, நீர் சேர்த்து குழைத்து, நெய் அல்லது தேங்காய்ப்பால் சேர்க்கலாம். இதை, வாழையிலையில் பரப்பி வைக்கவும். இதை நீராவியில் வேகவைக்க வேண்டும். பின்னர், அடுப்பில் வைத்த பாத்திரத்தில், நாழி அரிசிக்கு ஆறு பலம் சர்க்கரை அல்லது வெல்லம் என்ற கணக்கில் சேர்த்து நீர் வற்றும் வரை கிண்டவும். இடையிடையே பசு நெய் சேர்ப்பதும் உண்டு. தேங்காயை நனறாகத் துருவி அதிலிருந்து மூன்று முறை பால் எடுக்க வேண்டும். அதிரச மாவு போன்ற பதத்தில் இருக்கும் அரிசிமாவை எடுத்து மூன்றாம் முறை எடுத்த தேங்காய்பாலை சேர்த்துக் கிண்டவும். பின்னர், இரண்டாம் முறை எடுத்த பாலையும், பின்னர் முதல் முறை எடுத்த பாலையும் சேர்க்க வேண்டும். சிலர் எள்ளும் சேர்ப்பதுண்டு. அடுப்பில் உள்ள இந்தக் கலவையே பிரதமன் எனப்படும். அரிசிக்கு மாற்றாக கோதுமையை வைத்து செய்யப்படுவதும் உண்டு.
# அபினை சக்ரா



**அபினை சக்ரா** என்பது அன்று வெளிவரவிருக்கும் பாலிவுட் நகைச்சுவை திரைப்படமாகும். இப்படத்தை தீபங்கர் செனபடி இயக்கியுள்ளார், மற்றும் கோவிந்தா உருவாக்கி உள்ளார். இப்படத்தில் கோவிந்தா, அசுதோஷ் ரானா, முரளி ஷர்மா, மகரந்த் தேச்பண்டே, கரிஷ் குமார், ரிச்சா சர்மா போன்ற நடிகர்கள் நடித்துள்ளனர்.
# சோல்பரி அரசியல் யாப்பு

**சோல்பரி அரசியல் யாப்பு** பிரித்தானிய இலங்கையில் 1947 இல் அறிமுகப்படுத்தப்பட்ட அரசியல் யாப்புச் சீர்திருத்தம் ஆகும். சோல்பரி பிரபுவின் தலைமையிலான ஆணைக்குழுவால் இது உருவாக்கப்பட்டது.  

## வரலாறு
டொனமூர் அரசியல் யாப்பு இருக்கும் போதே சீர்திருத்தக் கோரிக்கைகள் இலங்கைத் தேசிய சங்கம் மற்றும் இலங்கை தமிழர் சங்கத்தால் முன்வைக்கப்பட்டன. அத்தோடு டொனமூர் யாப்பில் இருந்த குறைபாடுகளும் சுட்டிக்காட்டப்பட்டன. இதனால் இலங்கைக்கு 1944 டிசம்பர் மாதம் சோல்பரி பிரபுவின் தலைமையில் ஓர் ஆணைக்குழு இலங்கை வந்தது. அக்குழு 1945 ஏப்ரல் 07ம்  
திகதி வரை இலங்கையில் தங்கி இருந்து தலைவர்களை சந்தித்து சிபாரிசுகள் உள்ளடக்கிய அரசியல் யாப்பினை சிபாரிசு செய்தது. இலங்கையர்கள் முன்வைத்த கோரிக்கைகளுக்கிணங்க சோல்பரி யாப்பு வெளியிடப்பட்டது. இதன் மொத்த உறுப்பினர்கள் 131. சோல்பரி அரசியல் யாப்பு, 1947 தொடக்கம் 1948 வரை இலங்கையில் நடைமுறையில் இருந்தது. இதன்படி அரசாங்கப் பணிகளை முன்னெடுத்துச் செல்வதற்கு ஆளுநர் நாயகம், பிரதமர் தலைமையிலான அமைச்சரவை, இரு சபைகளைக் கொண்ட நாடாளுமன்றம், நீதி என நான்கு துறைகள் அறிமுகம் செய்யப்பட்டன. நாடாளுமன்றத்தில் இரண்டு சபைகள் காணப்பட்டன. அவை பிரதிநிதிகள் சபை, செனட்சபை (மூதவை). பிரதிநிதிகள் சபையில் 101 பேரும் செனட்சபையில் 30 பேரும் காணப்பட்டனர்.
# அத்தப்பூ



மலையாள மாதமாகிய சிங்க மாதத்தில் அத்தம் நாள் முதல் திருவோணம் வரை உள்ள பத்து நாட்களுக்கு, கேரளத்து மக்கள் தங்கள் வீட்டு முற்றத்தில் அலங்காரம் செய்வர். அதில் அத்தப் பூக் கோலம் முதன்மையான இடத்தைப் பிடிக்கும். திருக்காக்கரையப்பன் என்ற இறைவனை வேண்டி, பூ அலங்காரம் செய்வர்.  
சிலர் திருக்காக்கரை வரை சென்று வழிபடுவதும் உண்டு. அங்கு வரை செல்ல முடியாதவர்கள் தங்கள் வீட்டு முற்றத்தில் பூக்களம் உண்டாக்கி அதில் தன்னை வழிபாடு நடத்தினால் அருள் கிடைக்கும் என திருக்காக்கரையப்பன் அருள் வழங்கியதாக ஐதீகம் உள்ளது.  

அத்தம், சித்திரை, சோதி உள்ளிட்ட மலையாள நாட்களில், வீட்டு முற்றத்தை சாணம் மெழுகி, தும்பைப் பூவைக் கொண்டு அலங்கரிப்பர். முதல் நாள் ஒரு பூவும், இரண்டாம் நாள் இரண்டு பூக்கள் என ஒவ்வொரு நாளுக்கு ஏற்ப பூக்களின் எண்ணிக்கை மாறும். சோதி நாளில் செம்பருத்திப் பூவில் அலங்கரிப்பது உண்டு.  

திருவோண நாள் இரவில், பூக்களத்தில் பலகையிட்டு அரிசி மாவு பூசுவர். மண்ணால் ஆன விக்ரகங்களையும் வைப்பர். பாலடை, பழம், சர்க்கரை ஆகியவற்றை படைப்பர். சதயம் நாள் வரை, ஒவ்வொரு நாளும் மூன்று நேரமும் வணங்குவர். இப்படி பத்து நாளும் விழா இருக்கும்.  

## இணைப்புகள்

- ஓணப்பூக்களம் - படங்கள்
# அனந்தசயனம்

மீது அனந்த சயன கோலத்தில் விஷ்ணு]]  

திருப்பாற்கடலில் அனந்தன் எனும் இந்திரலோகத்து தேவன், ஆதிசேஷன் எனும் ஆயிரம் தலைகொண்ட நாக வடிவு கொண்டு, அதன் மேல் விஷ்ணு யோகநித்திரை கொள்வதையே **அனந்த சயனம்** என்பர். . ]வைகுந்தத்தில் திருப்பாற்கடல் இருப்பதாகவும், அதில் ஆதிசேஷனை பாயாக்கி, யோக நித்திரையில் விஷ்ணு உறங்குவதாகவும் இந்து புராணங்கள் கூறுகின்றன.  

திருவனந்தபுரம் பத்மநாபசாமி கோயிலில் விஷ்ணுவிற்கு அனந்தசயனம் என்ற பெயரும் உண்டு. அனந்த பத்மநாப சாமியின் இருப்பிடம் என்பதால் இப்பெயர் பெற்றது.
# டார்சான்



**டார்ஜான் 3டி** 2013ஆம் ஆண்டு வெளியான மோஷன் கேப்சர் திரைப்படம். இந்தத் திரைப்படத்தை **ரெயின்ஹார்ட்நோ கலூஸ்** இயக்க, கெல்லன் லட்ஸ், ஸ்பென்சர் லாக், ஜோ காப்பெல்லேட்டி, மார்க் டெக்லின், ஜிமே ரே நியூமன் உள்ளிட்ட பலர் நடித்துள்ளார்கள். இந்தத் திரைப்படம் 1914ஆம் ஆண்டு வெளியான **டார்ஜான் ஒப் தி அபேஸ்** என்ற புத்தகத்தை மையமாக வைத்து எடுக்கப்பட்டுள்ளது.  

## நடிகர்கள்
- கெல்லன் லட்ஸ் - டார்ஜான்
- ஸ்பென்சர் லாக்
- ஜோ காப்பெல்லேட்டி
- மார்க் டெக்லின்
- ஜிமே ரே நியூமன்

## படத்தின் சிறப்பு அம்சங்கள்
- அனிமேஷன் காட்சிகள் அனைத்தையும் தத்ரூபமாகவும், நேர்த்தியாகவும் எடுத்திருக்கிறார்கள்.
- டார்ஜான் ஒவ்வொரு கிளையாக தாவிச் செல்லும் காட்சிகள் பிரம்மாண்டம்.
- முதலையுடன் சண்டை போடும் காட்சி மயிர்கூச்செரிய செய்கிறது.
- படத்தில் காட்டப்படும் காடு கண்கொள்ளாக் காட்சியாக இருக்கிறது.
# முள்ளிவாய்க்கால்



**முள்ளிவாய்க்கால்** இலங்கை நாட்டின் வட மாகாணத்தில் முல்லைத்தீவு மாவட்டத்தின் கிழக்கில் அமைந்த கடற்கரை கிராமம் ஆகும். இக்கிராமம் கரைதுறைப்பற்று பிரிவு பிரதேச செயலாளரின் நிர்வாகத்தின் கீழ் உள்ளது. மே, 2009-இல், ஈழப் போரின் இறுதிக் கட்டம் இக்கிராமத்தில்தான் நிறைவுற்றது. இறுதிப் போரின் போது நாற்பதாயிரம் பொதுமக்கள், சிங்கள இராணுவத்தால் படுகொலை செய்யப்பட்டனர். படுகொலை செய்யப்பட்ட மக்களை நினைவு கூரும் வகையில் முள்ளிவாய்க்கால் நினைவு நாள் ஆண்டு தோறும் கடைப்பிடிக்கப்படுகிறது.  

## கடற்கரை
இவ்வூரின் வெண்மணற் கடற்கரை மனத்தைக் கொள்ளை கொள்ளும் அழகு நிறைந்தது.
# பொதுமங்களின் அவலம்

**பொதுமங்களின் அவலம்** (*Tragedy of the commons*) என்பது ஒரு பொருளியல் கோட்பாடு. இதன்படி தனியாட்கள் தங்கள் தன்னலத்திற்காக செயல்படுவது அவர்கள் சார்ந்திருக்கும் குழுவின் நலத்திற்கு பாதகமாக அமையும். 1968 இல் கேரட் ஹார்டின் என்னும் பொருளியலாளர் இந்தக் கோட்பாட்டை அறிமுகப்படுத்தினார். இது சிறிய முடிவுகளின் கொடுமைக் கோட்பாட்டிற்கு எடுத்துக்காட்டாகக் கொள்ளப்படுகிறது.  

இக்கோட்பாட்டுக்கு எடுத்துக்காட்டாகத் தரப்படும் சூழல் பின்வருமாறு: ஒரு பொது மேய்ச்சல் வெளியில் தங்கள் பசுக்களை மேய்க்கும் மேய்ப்பர்கள் தனித்தனியாக தங்களுக்கு எது சிறந்ததோ அந்த முடிவினையே எடுக்கிறார்கள். தங்கள் பசுக்களை இஷ்டப்படி பொதுவெளியில் மேய விடுகிறார்கள். தங்கள் பசுக்களுக்கு அதிக அளவில் புல் கிடைத்தால் போதுமெனக் கருதுகிறார்கள். ஆனால் குறைந்த பொது வளத்தைப் பங்கு போடுகிறோம் என்பதைக் கருத்தில் கொள்வதில்லை. மேய்ப்பர்கள் அனைவரும் இது போலவே முடிவு செய்து செயல்பட்டால் மேய்ச்சல் வெளி விரைவில் தீர்ந்து போய் அனைத்துப் பசுக்களும் பட்டினி கிடக்கும் நிலை உருவாகுகின்றது. இப்படித் தனியாகப் பார்க்கும் போது சாதகமாகத் தெரியும் சிறு முடிவுகள் ஒட்டு மொத்தமாகப் பார்க்கும் போது பாதகமாகிவிடுகின்றன.  

இக்கோட்பாட்டுக்கு எடுத்துக்காட்டாகத் தரப்படும் இன்னொரு சூழல் பின்வருமாறு: மீனவர்கள் மீன்களின் இனப்பெருக்க காலத்தில் அல்லது இனப்பெருக்கத்திற்கு முன்பு அதிக அளவில் மீன் பிடித்தால், மீன்களின் எண்ணிக்கை வேகமாகக் குறையும். ஆகையால் இந்த பொதுமங்களின் அவலம் என்ற கோட்பாடு மீனவர்களின் அவலம் என்றும் அழைக்கப்படுகிறது .  

நிலத்தடி நீரை ஆழ்துளை கிணறுகள் மூலம் நெறிமுறைகள் ஏதும் இல்லாமல் உறிஞ்சுவதால் அனைவருக்கும் பிற்காலத்தில் ஏற்படும் இழப்பையும் இந்தக் கோட்பாட்டின் எடுத்துக்காட்டாக சொல்லலாம்.  

விவசாயிகள் தங்கள் பயிர்களைப் பூச்சித்தாக்குதலில் இருந்து பாதுகாக்க பூச்சி மருந்து பயன்படுத்துவது உடனடி பயிர் பாதுகாப்பைத் தந்தாலும் அதனால் நீராதாரங்கள் பாதிக்கப்படுதலும் குறிப்பிடப்படுகின்றது.
# ஷஹீர் ஷேக்



**ஷஹீர் ஷேக்** (பிறப்பு: 26 மார்ச் 1984) ஒரு இந்திய நாட்டு தொலைக்காட்சி நடிகர், புகைப்படக்கலைஞர் மற்றும் விளம்பர நடிகர். இவர் 2009ஆம் ஆண்டு Kya Mast Hai Life என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து ஜான்சி ராணி, Navya..Naye Dhadkan Naye Sawaal போன்ற தொடர்களில் நடித்துள்ளார். தற்பொழுது விஜய் தொலைக்காட்சியில் ஒளிபரப்பாகும் மகாபாரதம் என்ற தொடரில் அர்ஜுனன் என்ற கதாபாத்திரத்தில் நடிக்கின்றார்.  

## ஆரம்பகால வாழ்க்கை
ஷேக் 26 மார்ச் 1984ம் ஆண்டு சம்மு காசுமீர் ரில் ஒரு முஸ்லீம் குடும்பத்தில் பிறந்தார். இவர் தற்போது மும்பை, இந்தியா வில் வசித்து வருகிறார்.  

## தொழில்
இவர் 2009ஆம் ஆண்டு **டிஸ்னி சேனல்**லில் Kya Mast Hai Life என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து ஜான்சி ராணி, Navya..Naye Dhadkan Naye Sawaal போன்ற தொடர்களில் நடித்துள்ளார். தற்பொழுது விஜய் தொலைக்காட்சியில் ஒளிபரப்பாகும் மகாபாரதம் என்ற தொடரில் அர்ஜுனன் என்ற கதாபாத்திரத்தில் நடிக்கின்றார்.  

## சின்னத்திரை
| ஆண்டு | நிகழ்ச்சி | பாத்திரம் | சேனல் |  |
| --- | --- | --- | --- | --- |
| 2009–2010 | Kya Mast Hai Life | வீர் மெஹ்ரா | டிஸ்னி சேனல் (இந்தியா) |  |
| 2010 | ஜான்சி ராணி | நானா சாகிப் | ஜீ தொலைக்காட்சி |  |
| 2011 | Best Of Luck Nikki | Ritesh | டிஸ்னி சேனல் (இந்தியா) |  |
| 2011–2012 | Navya..Naye Dhadkan Naye Sawaal | ஆனந்த் பாஜ்பாய் | ஸ்டார் பிளஸ் |  |
| 2012 | Teri Meri Love Stories | நித்யானந்த் | ஸ்டார் பிளஸ் |  |
| 2013–2014 | மகாபாரதம் | அர்ஜுனன் | விஜய் தொலைக்காட்சி |  |
| 2016 - 2017 | இனி எல்லாம் வசந்தமே | தேவ் | பாலிமர் தொலைக்காட்சி | } |

## விருதுகள்
இவர் Kya Mast Hai Life என்ற தொடரில் நடித்ததன் மூலம் 7 விருதுகளை வென்றார், அதை தொடர்ந்து Navya..Naye Dhadkan Naye Sawaal என்ற தொடருக்காக 5 விருதுகளில் பரிந்துரை செய்யப்பட்டு 4 விருதுகளை வென்றார் என்பது குறிப்படத்தக்கது.
# வார்ப்புரு:Resize/TemplateData

## TemplateData

<templatedata>{  
"description": "Template to aid switching the font-size used for a text string. Two forms and are possible.",  
"params": {  
"1": {  
"label": "Size/Text",  
"description": "Specifies a css font size e.g. '80%', '1.2em', 'x-large', 'larger'. In the one parameter version the first parameter is the text and the font size is '90%'.",  
"type": "string",  
"required": true  
},  
"2": {  
"label": "Text when size is given",  
"description": "The text to display in the two parameter version.",  
"type": "string",  
"required": false  
}  
}  
}  
</templatedata>
# நியா சர்மா



**நியா சர்மா** விஜய் தொலைக்காட்சியில் **தெய்வம் தந்த என் தங்கை** என்ற தொடரில் நடித்ததன் மூலம் பரிசியமான நடிகை ஆனார்.  

## சின்னத்திரை
- 2011-2013- *Ek Hazaaron Mein Meri Behna Hai* / 2013- தெய்வம் தந்த என் தங்கை
- 2014- ஜமாய் ராஜா
# விக்கிப்பீடியா:உங்களுக்குத் தெரியுமா/மே 28, 2014


- தேர்தல்களில் மோசடியான வாக்குகளை தடுப்பதற்காக வாக்காளர்களின் விரலில் **தேர்தல் மை** (படம்) பூசப்படுகிறது.
- பேரண்டத்தின் மாந்தர் வாழ்வதை வேற்றுலக உயிரிகளுக்கு அறிவிக்க 1974 இல் **ஆரசீபோ தகவல்** அனுப்பப்பட்டது.
- உலகின் மிகப்பெரிய சிவன் சிலை நேபாளத்தின் **கயிலாசநாத மகாதேவர் சிலை** ஆகும்.
- **பெர்லின் சர்வதேசத் திரைப்பட விழா**வில் தேர்ந்தெடுக்கப்பட்ட திரைப்படங்களுக்கு அளிக்கப்படும் விருதின் பெயர் ”தங்கக் கரடி”.
- தமிழ்நாடு **தென்மேற்கு** மற்றும் **வடகிழக்கு** பருவப் பெயர்ச்சிக் காற்றுகளால் மழை பெறுகிறது.
# கனடிய நாடாளுமன்றம்



**கனடிய நாடாளுமன்றம் ** (*Parliament of Canada*, ) கனடாவின் கூட்டாட்சி சட்டவாக்க அவை ஆகும். இது ஒன்ராறியோ மாநிலத்தில் தேசியத் தலைநகர் ஒட்டாவாவின் நாடாளுமன்றக் குன்றில் அமைந்துள்ளது. இந்த அமைப்பின் அங்கங்களாக கனடிய அரசர் சார்பாளரான கனடியத் தலைமை ஆளுநர்,  
ஓர் மேலவை—கனடிய செனட்டு, மற்றும் ஓர் கீழவை—கனடிய மக்களவை விளங்குகிறது. ஒவ்வொன்றிற்கும் தனியான அமைப்பும் அலுவலர்களும் உள்ளனர். பிரதமரின் பரிந்துரைப்படி தலைமை ஆளுநர் செனட்டின் 105 உறுப்பினர்களையும் அழைத்துப் பொறுப்பளிக்கிறார். மக்களவையின் 308 உறுப்பினர்களும் நேரடியாக வாக்குரிமை உடைய கனடிய மக்களால் தேர்தல் மூலமாக தேர்ந்தெடுக்கப்படுகின்றனர். கனடிய மக்களவைத் தொகுதிகள் பொதுவழக்கில் *ரைடிங்* என்றழைக்கப்படுகின்றன.  

அரசமைப்பு வழமைப்படி மக்களவையே நாடாளுமன்றத்தின் முதன்மையான அங்கமாக விளங்குகிறது; மேலவையோ அரசரோ அரிதாகவே அதன் செயற்பாடுகளை எதிர்க்கின்றனர். மக்களவையில் நிறைவேற்றப்படும் சட்ட முன்வரைவுகள் அரசர் அல்லது அவரது சார்பாளரின் ஒப்புமை பெற்று சட்டங்களாகின்றன. தமைமை ஆளுநர் நாடாளுமன்றத்தை கூட்டுகிறார்; அரசரோ சார்பாளரோ நாடாளுமன்ற அமர்வை தள்ளி வைக்கவோ கலைக்கவோ கூடும். இருவருமே *அரியணை உரை*யை ஆற்றவியலும். 1867இல் உருவான கனடிய கூட்டமைப்பிற்குப்பிறகு 41வது நாடாளுமன்றமான தற்போதைய நாடாளுமன்றத்தின் முதல் அமர்வை தலைமை ஆளுநர் டேவிடு சான்சுட்டன் சூன் 2, 2011 அன்று கூட்டினார்.  
## மேற்சான்றுகள்
# காணான்கோழி



**காணான்கோழி** அல்லது **கூவாங்கோழி** (*rails*, *Rallidae*) என்பது உலகெங்கிலும் பரந்து வாழும் சிறிய அளவினதாகவும் நடுத்தர அளவினதாகவும் காணப்படும் பறவையாகும். இப்பறவைக் குடும்பத்தின் இலத்தீனப் பெயர் Rallidae என்பது இப்பறவைகள் எழுப்பும் ஒலியின் பெயரால் எழுத்தது ("on account of its rasping cry") பேரினத்தின் பெயராகிய இக்குடும்பப் பறவைகள் உயிரியற் பல்வகைமை உடையதும் சில வகை (*crakes*, *coots*, *gallinules*) கானாங்கோழிகளைக் கொண்டதும் ஆகும். பல இனங்கள் ஈரளிப்பான பகுதிகளில் வாழ்பவையும், பாலைவனங்கள், பனி படராத இடங்கள் தவிர்த்து தரைவாழ் பறவையாகும். கானாங்கோழிகள் அந்தாட்டிக்கா தவிர்ந்த ஏனைய கண்டங்களில் காணப்படுகின்றன. இவற்றில் பல வகைகள் தீவினுள் வாழும் இனங்களாக உள்ளன. பல பறவைகள் சதுப்பு நிலங்களிலும் அடர்த்தியான காடுகளையும் வாழ்விடமாகக் கொண்டன. இவை நெருக்கமான தாவர அமைப்பை விரும்புவனவாகும்.  

## அடிக்குறிப்பு


- Ballmann, Peter (1969): Les Oiseaux miocènes de la Grive-Saint-Alban (Isère) [The Miocene birds of Grive-Saint-Alban (Isère)]. *Geobios* **2**: 157-204. [French with English abstract] <small></small> (HTML abstract)
# கப்பற்பறவை


**கப்பற்பறவை** (*frigatebirds*) கடற்பறவையின் "கப்பற்பறவை" குடும்பம் ஆகும். இவற்றில் 5 இனங்கள் உள்ளன. இவை "போர்ப் பறவை மனிதன்", "கப்பல் கூழைக்கடா" அல்லது "கடற்கொள்ளை பறவை" எனவும் அழைக்கப்படுவதுண்டு. இவை கூழைக்கடாக்களுடன் தொடர்பட்டிருப்பதால், "கப்பல் கூழைக்கடா" எனவும் அழைக்கப்படுவதுண்டு. இவை நீண்ட சிறகுகளையும், வால்களையும், அலகுகளையும் கொண்டிருக்கும். ஆண் பறவை தொண்டைப்பகுதியில் இறகற்ற, தோலாளான பை போன்ற அமைப்பைக் கொண்டிருக்கும். இது இனப்பெருக்கக் காலத்தில் துணையினைக் கவர ஊதிப் பெருத்துக் காணப்படும்.  
இவை உணவு, தண்ணீர், ஓய்வு உறக்கமின்றி, தரையிறங்காமல் தொடர்ந்து 400 கிலோ மீட்டர் தூரம் வரையிலும் பயணிக்கக்கூடியவை என்று ஆய்வாளர்கள் உறுதிப்படுத்தி யிருக்கிறார்கள்.  

மேக கூட்டங்களில் 400 முதல் 1000 கிலோ மீற்றருக்கு மேலே திட்டு திட்டாக தெரியும் குவி மேகத்திற்கு மேலே பறந்து சென்று இறக்கையை விரித்து பல கிலோமீற்றர்கள் சகதியை இழக்காமல் கடந்து செல்லும் திறன் பெற்றுள்ளது. மற்ற பறவையைப்போல் இல்லாமல் இதன் இறக்கைகளில் தண்ணீர் ஒட்டுவதால் வாத்தைப்போல் தண்ணீரில் மிதக்கவோ, முக்குளிப்பான் போல் தண்ணீரில் நீந்தவோ முடியாது. இப்பறவை எங்கு தூங்குகிறது என்று இன்மும் கண்டுபிடிக்கப்படவில்லை.
# பெருமழக்காலம்


**பெருமழக்காலம்** (பெரு மழைக்காலம் - Perumazhakkalam) ஒரு மலையாளத் திரைப்படம் ஆகும். இத்திரைப்படம் 2004 ஆம் ஆண்டு வெளியானது. இத்திரைப்படத்தை இயக்கியவர் *கமல்* ஆவார். இதன் நடிகர் நடிகையர், மீரா ஜாஸ்மின், காவ்யா மாதவன், திலீப் மற்றும் வினீத் போன்றோர் ஆவர்.  

## விருதுகள்
இத்திரைப்படத்தில் நடித்தமைக்காக நடிகை காவ்யா மாதவனுக்கு 2004 ஆம் ஆண்டின் கேரள மாநில அரசின் விருது வழங்கப்பட்டது. இத்திரைப்படம் 2005 ஆம் ஆண்டு தேசிய விருது பெற்றது.  
சிறந்த கதைக்காக இத்திரைப்படத்தின் கதாசிரியர் *ரசாக்*குக்கு கேரள மாநில அரசின் விருது வழங்கப்பட்டது.
# கமல் (இயக்குநர்)


**கமால்** ஒரு மலையாளத் திரைப்பட இயக்குநர் ஆவார். இவரது இயற்பெயர் *கமாலுதீன் மொகம்மது மஜீத்* (Kamaluddin Mohammed Majeed, பிறப்பு: நவம்பர் 28, 1957) ஆகும். இவர் *கமல்* எனும் பெயராலேயே பரவலாக அறியப்படுகிறார். இவர் கேரளாவின் திருச்சூர் மாநிலத்தைச் சேர்ந்தவர். இவர் முதலில் *த்ராசம்* எனும் திரைப்படத்தில் இணை இயக்குநராகவும், திரைக்கதை ஆசிரியராகவும் பணியாற்றினார்.  
1986 ஆம் ஆண்டு தனது முதல் திரைப்படமான *மிழிநீர்ப் பூக்கள்* (Mizhineer Pookkal) என்பதை இயக்கினார். இவரது திரைப்படங்களில் பெரும்பாலும் இந்துஸ்தானி மற்றும் கஜஸ் இசை பயன்படுத்தப்பட்டிருக்கும். இவர் *கருத்த பஷிகள்*, பெருமழக்காலம் மற்றும் செல்லுலாய்ட் ஆகிய திரைப்படங்களுக்காக தேசிய விருதைப் பெற்றுள்ளார். தமிழில் பிரியாத வரம் வேண்டும் எனும் திரைப்படத்தையும் இயக்கியுள்ளார்.
# கிடுகு வெங்கட ராமமூர்த்தி



**கிடுகு வெங்கட ராமமூர்த்தி** (1863-1940) என்பவர் தெலுங்கு மொழி எழுத்தாளர் ஆவர். முற்காலத்தில் பயன்படுத்தப்பட்ட எழுத்து வழக்கைக் காட்டிலும், தற்கால பேச்சு வழக்கே மக்களிடம் அதிக நெருக்கத்தைக் கொண்டது என்ற கருத்துடையவர். அதை தன் எழுத்துகளிலும் பதித்தார். இவர் மொழியியலாளரும் வரலாற்று ஆய்வாளரும் ஆவார்.  

பல மொழிகளையும் எழுத்து வடிவங்களையும் ஆராய்ந்தவர். சவரா என்ற பழங்குடியின மொழிக்காகவும் பாடுபட்டார். அதற்கு எழுத்து வடிவம் கொடுத்து, அகராதிகளையும் தயாரித்தார்.  

## பேச்சு மொழிக்கான ஆதரவு
கல்வெட்டில் இருந்த மொழி வழக்கும், சமசுகிருதம் மிகுந்த செய்யுள் வழக்கும் பேச்சு வழக்கும் வேறுபட்டிருந்ததை அறிந்தார். பள்ளிகளிலும் கல்லூரிகளிலும் கற்பிக்கப்பட்ட எழுத்து வழக்கை பலரால் புரிந்துகொள்ள முடியவில்லை. அவற்றை அவர்களால் தங்கள் இயல்பு வாழ்க்கையில் பயன்படுத்த முடியாதது கண்டு வருந்தினார். சமூகத்துடன் மக்களை பிணைக்க பேச்சு வழக்கே உதவும் எனவும் நம்பினார். பாடங்களை பேச்சுத் தெலுங்கிலேயே கற்பிக்க வேண்டும் என வலியுறுத்தினார்.  

## எழுதியவை
- ‘கலிங்க சரித்திரம்’
- சவர மொழிக்கான எழுத்துருவும் அகராதியும்
- Sora-English Dictionary
- Savara Patalu

## சிறப்பு
- பிரித்தானியர்களால் ராவு சாகிப் பட்டம் வழங்கப்பட்டது
- இவரது பிறந்த நாளில் தெலுங்கு மொழி நாள் கொண்டாடப்படுகிறது.

## இணைப்புகள்
- www.eemaata.com/em/issues/200509/66.html
- http://www.languageinindia.com/dec2002/visionaries.html
# பெர்லின் சர்வதேசத் திரைப்பட விழா


**பெர்லின் திரைப்பட விழா** (The Berlin International Film Festival) உலகில் நடைபெறும் திரைப்பட விழாக்களில் முக்கியத்துவம் வாய்ந்த ஒன்றாகும். இத்திரைப்பட விழா ஜெர்மனியின் பெர்லின் நகரில் நடைபெறும். இத்திரைப்பட விழா மேற்கு ஜெர்மனியில் 1951 ஆம் ஆண்டு ஆரம்பிக்கப்பட்டது. ஒவ்வொரு வருடமும் பிப்ரவரி மாதம் நடைபெறும். இதில் 3,00,000 நுழைவுச் சீட்டுகள் விற்பனை செய்யப்பட்டு 5,00,000 பேர் பங்கு பெறுவர். இது உலகளவில் மிக அதிகமான மக்கள் பங்கு பெறும் திரைப்பட விழாவாகும். அதிகபட்சம் 400 திரைப்படங்கள் இத்திரைப்பட விழாவில் வெவ்வேறு பிரிவுகளின் கீழ் திரையிடப்படுகின்றன. இதில் 20 திரைப்படங்கள் *தங்கக் கரடி* மற்றும் *வெள்ளிக் கரடி* (Golden and Silver Bears) விருதிற்குத் தேர்ந்தெடுக்கப்படுகின்றன. 2001 ஆம் ஆண்டு முதல் *டிய்ட்டர் கோஸ்ஸிலிக்* (Dieter Kosslick) இத்திரைப்பட விழாவின் இயக்குநராக உள்ளார்.
# தமிழ் (சொல்லாட்சி)

சங்கநூல்களில் காணப்படும் தமிழ், தமிழகம், தமிழ்நாடு, தமிழர், தமிழ்நர் முதலான **தமிழ் சொல்லாட்சிகள்** இங்குத் தொகுத்துக் காட்டப்படுகின்றன.  

## சொல்லாக்கம்
தமிழ் என்னும் சொல் ‘அக்கு’ச்சாரியை பெற்றுப் புணரும் என்று தொல்காப்பியம் குறிப்பிடுகிறது. தமிழக்கூத்து, தமிழச்சேரி, தமிழத்தோட்டம், தமிழப்பள்ளி என வரும் என்று இளம்பூரணர் அதற்கு எடுத்துக்காட்டு தருகிறார்.  

## புலவர் பெயர்
மதுரைத் தமிழக்கூத்தனார் பெயரில் **தமிழக்கூத்து** பற்றிய செய்தி சுட்டப்பட்டுள்ளது. இதன் வேறுவகை ஆரியக்கூத்து.  

## தமிழ் வளர்ச்சி
- (தமிழ்)மொழி வளரப் புகார் நகரில் சோறு வழங்கும் அறச்சாலை இருந்தது
- (தமிழ்)மொழியில் பொதுமொழி, புதுமொழி, மதிமொழி, முதுமொழி, செதுமொழி என்னும் கூறுபாடுகள் வளர்க்கப்பட்டன.
- செல்வக் கடுங்கோ வாழியாதன் பகைவென்று கொண்டுவந்த கொண்டிச் செல்வத்தைத் ‘தண்டமிழ்’ செறிவு பெற வழங்கினான்
- தமிழ் நிலைபெற்ற, தாங்கு அரு மரபின், மகிழ் நனை, மறுகின் மதுரை
- பாண்டியன் வெள்ளியம்பலத்துத் துஞ்சிய பெருவழுதி தமிழ் கெழு கூடல் தண் கோல் வேந்து எனக் குறிப்பிடப்படுகிறான்.
- பிறமொழி பேசப்பட்ட 'மொழிபெயர் தேயங்களிலும்' மூவேந்தரும் தமிழைக் காத்தனர்.

## தமிழ்நெறி
- ஆரிய அரசன் பிரகத்தனுக்குத் ‘தமிழ்’ அறிவித்தற்குக் கபிலர் பாடினார் குறிஞ்சிப்பாட்டு
- 'தமிழ்முழுதறிதல்' என்னும் சொல்லால் தமிழ்ப்பண்பாடு உணர்த்தப்பட்டுள்ளது. தமிழ்ப்பண்பாடு முழுதும் அறிந்த சேரமான் தகடூர் எறிந்த பெருஞ் சேரல் இரும்பொறை முரசுக்கட்டிலில் துயின்ற புலவர் மோசிப்பீரனாருக்குக் கவரி வீசினான்.

## தமிழகம்

- இமயவரம்பன் நெடுஞ்சேரலாதன் தமிழகம் விளங்கத் தன் கோலை நிலைநாட்டினான்
- பிட்டங்கொற்றனைத் தமிழகம் கேட்பப் பாடுவேன் என்கிறார் புலவர் கருவூர்க் கதப்பிள்ளைச் சாத்தனார்.
- தமிழகம் ‘முதுபொழில் மண்டிலம் எனக் குறிப்பிடப்பட்டுள்ளது.
- ‘தண்டமிழ்’ என்னும் சொல்லால் தமிழகம் குறிக்கப்பட்டுள்ளது. பாண்டியன் கூடகாரத்துத் துஞ்சிய நன்மாறன் தண்டமிழ் பொது எனக் கூறிவதைப் பொறுக்கமாட்டானாம். அதனால் அவன் கொண்டி விரும்பும்போதெல்லாம் மன்னர் கொடுத்தார்களாம்.

## தொடர்கள்

- **தமிழ்** என்னும் சொல் பல்வேறு இடங்களில் தமிழ்மொழியை உணர்த்தும் வகையில் கையாளப்பட்டுள்ளது.
- **தமிழ் இசை** - தமிழ் அகப்படுத்த இமிழிசை
- **முத்தமிழ்**
- **தமிழாற்றல்** - தமிழ்மன்னர் ஆற்றல்
- **தமிழ்ப்பாவை** - கண்ணகி, மணிமேகலை
- **நற்றமிழ்** - சேரமான் தகடூர் எறிந்த பெருஞ்சேரல் இரும்பொறையை முரசுக்கட்டிலில் அறியாது ஏறிய மோசிகீரனார் 'நல்தமிழ்முழுதறிதல்' வல்லான் எனக் குறிப்பிடுகிறார்.
- **தமிழ்நர்** - சோழன் தமிழர் பெருமான் எனக் குறிப்பிடப்படுகிறான்.
- **தமிழ்நன்னாடு**
- **தமிழ்நாட்டகம்**
- **தமிழ்நாடு**
- **தமிழக மருங்கு**
## இதன் வேறு வகையான கண்ணோட்டம்
- தமிழ் (சொல்)

## மேற்கோள் குறிப்பு
# டேனியல் கிட்மோரே



**டேனியல் கிட்மோரே** (பிறப்பு: ஜனவரி 20, 1981) ஒரு கனடா நாட்டு நடிகர். இவர் எக்ஸ்-மென் மற்றும் ட்விலைட் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.  

## தொழில்
இவர் 2003ம் ஆண்டு சூப்பர் ஹீரோ திரைப்படமான எக்ஸ்-மென் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ட்விலைட் என்ற திரைப்பட தொடர்களில் நடித்தார். தற்பொழுது எக்ஸ்-மென் திரைப்பட வரிசையில் எக்ஸ்-மென் 7 என்ற திரைப்படத்தில் நடித்து இருகின்றார்.
# மார்க் ருஃப்பால்லோ



**மார்க் ஆலன் ருஃப்பால்லோ** (பிறப்பு: நவம்பர் 22, 1967) என்பவர் அமெரிக்க நாட்டு நடிகர், இயக்குநர், திரைக்கதையாசிரியர் மற்றும் திரைப்படத் தயாரிப்பாளர் ஆவார். இவர் 1990 களின் முற்பகுதியில் நடிக்கத் தொடங்கினார். கென்னத் லோனெர்கனின் மேடை நாடகமான திஸ் இஸ் எவர் யூத் (1998) மற்றும் யூ கேன் கவுண்ட் ஆன் மீ (2000) போன்ற நாடகங்களின் மூலம் இவருக்கு முதன் முதலில் நடிகர் என்ற அங்கீகாரம் கிடைத்தது. அதை தொடர்ந்து ஜஸ்ட் லைக் ஹெவன் (2005), ஷட்டர் ஐஸ்லாந்து (2010), போன்ற பல திரைப்படங்களில் நடித்துள்ளார்.  

இவர் 2018 ஆம் ஆண்டு முதல் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான தி அவேஞ்சர்ஸ் (2012), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டோனி புரூஸ் பேனர் / ஹல்க் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார்.
# அஸ்வின் ககுமனு



**அஸ்வின் ககுமனு** (பிறப்பு: ஜூலை 5, 1987) ஒரு தமிழ் திரைப்பட நடிகர். மங்காத்தா திரைப்படத்தில் நடித்ததன் மூலம் பரிசியமான நடிகர் ஆனார்.  

## திரைப்படப்பட்டியல்

### திரைப்படங்கள்

- குறிப்பிடப்பட்டாலொழிய, எல்லா திரைப்படங்களும் தமிழ்த் திரைப்படங்கள் ஆகும்.

| 2011 | நடுநிசி நாய்கள் | அர்ஜுன் |  |
| --- | --- | --- | --- |
| மங்காத்தா | கனேஷ் |  |  |
| 7ஆம் அறிவு | அஷ்வின் |  |  |
| 2012 | ஏக் தீவானா தா | இவராகவே | இந்தித் திரைப்படம்; சிறப்புத் தோற்றம் |
| 2013 | *இதற்குத்தானே ஆசைப்பட்டாய் பாலகுமாரா* | பால கிருஷ்ணன் (பாலா) |  |
| பிரியாணி | இவராகவே | சிறப்புத் தோற்றம் |  |
| 2014 | மேகா | முகிலன் (முகில்) |  |
| 2015 | வேதாளம் | அர்ஜுன் |  |
| 2016 | ஜீரோ | பாலாஜி (பாலா) |  |
| 2017 | திரி | ஜீவா |  |
| 2019 | நீர்திரை | - |  |
| 2020 | நாங்க ரொம்ப பிசி | கார்த்திக் |  |
| 2022 | இது வேதாளம் சொல்லும் கதை | அறிவிக்கப்படவுள்ளது | தாமதமானது |
| தொலைக்காட்சி | அறிவிக்கப்படவுள்ளது | தாமதமானது |  |
| பீட்சா 3: த மம்மி | அறிவிக்கப்படவுள்ளது | நிறைவடைந்தது |  |
| பொன்னியின் செல்வன் 1 | சேந்தன் அமுதன் | தயாரிப்பு முடிந்தது | } |
# மணிகர்ணிகா படித்துறை


**மணிகர்ணிகா படித்துறை** (ஆங்கிலம்: Manikarnika Ghat) (இந்தி: मणिकर्णिका घाट) என்பது வாரணாசியில் ஓடும் கங்கை ஆற்றின் கரையோரம் அமைந்துள்ள மிகப் பழமையான 88 படித்துறைகளுள் ஒன்றாகும். வாரணாசியில் இறந்து, இப்படித்துறையில் தனது சடலம் எரிக்கப்பட்டால் வீடுபேறு அடைவது உறுதி என்று இந்து மதத்தில் நம்பிக்கையுள்ளது. இப்படித்துறையில் நாள் முழுவதும் பிணங்கள் எரிந்து கொண்டே இருக்கும். திறந்தவெளி சுடுகாடாக இருக்கும் இப்படித்துறையில் சிதை மூட்டப்படுவதைக் காண சுற்றுலாப் பயணிகள் கூடுகின்றனர்.  

முக்கியமானவர்கள் இறந்தபின்னர், விஷ்ணுவின் பாதச்சுவடுகளைக் கொண்டுள்ளதாக நம்பப்படும் கல் பலகையில் எரிக்கின்றனர்.  
சாக்த சமயத்தினர்களுக்கு, மணிகர்ணிகா படித்துறை முக்கியமானது.  

## புராண வரலாறு
இங்குள்ள படித்துறையில் மணிகர்ணிகா என்றழைக்கப்படும் குளம் உள்ளது. பார்வதி தேவியின் தொலைந்து போன காதணியை (மணிகர்ணிகா) தேடும்போது சிவபெருமான் இக்குளத்தைத் தோண்டியதாக நம்பப்படுகிறது.  

இது சக்தி பீடங்களில் ஒன்றாக கருதப்படுகிறது. இங்கு உறையும் அம்மனை மணிகர்ணிகா என்று அழைக்கின்றனர்.  

## படக்காட்சியகம்
# மாட் டல்லாஸ்



**மத்தேயு ஜோசப் டல்லாஸ்** (பிறப்பு: அக்டோபர் 21, 1982) ஒரு அமெரிக்க நாட்டு நடிகர். இவர் Kyle XY என்ற தொடரில் நடித்ததன் மூலம் பரிசியமான நடிகர் ஆனார்.  

## ஆரம்பகால வாழ்க்கை
இவர் பீனிக்ஸ், அரிசோனா, ஐக்கிய அமெரிக்காவில் பிறந்தார். இவருக்கு இரண்டு தம்பிகள் மற்றும் ஒரு தங்கை உண்டு.  

## தனிப்பட்ட வாழ்க்கை
ஜனவரி 6, 2013 அன்று, டல்லாஸ் காதலன் ப்ளூ ஹாமில்டனுடன் நிச்சயதார்த்தம் அறிவிக்கப்பட்டது. புளூ ஹாமில்டன் ஒரு இசைக்கலைஞர் ஆவார். தற்பொழுது இவர்களின் திருமண ஏற்பாடு நடந்து கொண்டு இருகின்றது.  

## சின்னத்திரை
| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2005 | எண்டூரேஜ் | ஆண் விளம்பர நடிகர் | அத்தியாயம்: Chinatown |  |
| 2006–2009 | Kyle XY | Kyle Trager | 43 அத்தியாயங்கள்
பரிந்துரை—தொலைக்காட்சியில் சிறந்த நடிகருக்கான சாட்டன் விருது <small>(2007–08)</small>
பரிந்துரை—சாய்ஸ் டிவி பிரேக்அவுட் டீன் சாய்ஸ் விருது |  |
| 2009 | Kyle XY | சாட் | 6 அத்தியாயங்கள் |  |
| 2013–2014 | ஈஸ்ட்விக் | ஃபிட்ச் டக்ளஸ் | 5 அத்தியாயங்கள் | } |

## இசை வீடியோக்கள்
| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2004 | கீக் லவ் | கீக் | இசை வீடியோ மூலம் Fan 3 |  |
| 2005 | குட்பை மை லவர் | இசை வீடியோ மூலம் ஜேம்ஸ் பிளண்ட் |  |  |
| 2009 | திங்கிங் ஒப் யூ | லவ் இன்டெரெஸ்ட் | இசை வீடியோ மூலம் கேட்டி பெர்ரி |  |
| 2014 | இட்ஸ் மை பெல்லீ புட்டோன் | Kyle XY | இசை வீடியோ மூலம் Rhett Rhett and Link | } |
# புளூ ஹாமில்டன்



**புளூ ஹாமில்டன்** (பிறப்பு: நவம்பர் 27, 1979) ஒரு அமெரிக்க நாட்டு பாடகர்.  

## தனிப்பட்ட வாழ்க்கை
ஜனவரி 6, 2013 அன்று புளூ ஹாமில்டன் காதலன் மாட் டல்லாஸ் உடன் நிச்சயதார்த்தம் நடைபென்றது. மாட் டல்லாஸ் ஒரு நடிகர் ஆவார்.  

## பாடல்கள்
| ஆண்டு | ஆல்பம் |  |
| --- | --- | --- |
| 2012 | ***வானொலி ஃப்ளையர்***<small>
*சூப்பர்மூன்
*நியோன் 6
*பிளாஷ் டான்ஸ்
*கிரேஸ் | } |

| ஆண்டு | ஆல்பம் |  |
| --- | --- | --- |
| 2013 | ***தனிப்பாடல்கள்***<small>
*ச்டோநேத் இன் ஓஜை
*Don't Cry
*ரன்வே | } |
# வெண்ட்வொர்த் மில்லர்



**வெண்ட்வொர்த் ஏர்ல் மில்லர் III** (பிறப்பு: ஜூன் 2, 1972) ஒரு அமெரிக்க நாட்டு நடிகர், விளம்பர நடிகர், தயாரிப்பாளர் மற்றும் திரைக்கதையாசிரியர். இவர் பிரிசன் பிரேக் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் நடித்ததற்காக கோல்டன் குளோப் விருது க்காக பரிந்துரை செய்யப்பட்டார். இவர் அண்டர்வேர்ல்ட், ரெசிடென்ட் ஈவில்: ஆப்டர்லைப், ரெசிடென்ட் ஈவில் 5 போன்ற திரைப்படங்களிலும் நடித்துள்ளார்.  

## திரைக்கதை
**+ திரைக்கதை**

| ஆண்டு | திரைப்படம் | குறிப்புகள் |  |
| --- | --- | --- | --- |
| 2013 | ஸ்டோக்கர் | இணை தயாரிப்பாளர் | } |
# கான்சிட்டா வுர்ஸ்ட்



**கான்சிட்டா வுர்ஸ்ட்** (பிறப்பு: 1988 நவம்பர் 6) என்பவர் ஒரு ஆஸ்திரியா நாட்டுப் பாடகி ஆவார். இவர் 2014ஆம் ஆண்டு ஆஸ்திரியாவில் நடந்த யூரோவிஸன் பாடல் போட்டி 2014 இல் வெற்றி பெற்றார். இந்த போட்டியில் இவர் பெண் வேடம் இட்டு தாடி வைத்திருந்தார். இதில் இருந்து இவர் எல்லோருக்கும் பரிசியமானார்.  

## ஆரம்பகால வாழ்க்கை
இவர் நவம்பர் 6, 1988ம் ஆண்டு ஜிமுண்டேன் ஆஸ்திரியாவில் பிறந்தார்.
# தி ரவுண்ட் அப்


**தி ரவுண்ட் அப்** (The Round-Up, ஹங்கேரி: Szegénylegények) 1965 ஆம் ஆண்டு வெளியான ஹங்கேரியத் திரைப்படமாகும். இத்திரைப்படத்தின் இயக்குநர் *நிக்லோஸ் யான்ஸ்கோ* (Miklós Jancsó) அவார். இத்திரப்படத்தின் மூலம் இவ்வியக்குனர் சர்வதேசக் கவனம் பெற்றார். சினிமா விமரிசகர் டெரிக் மால்கமின் பரிந்துரையான 100 திரைப்படங்களின் பட்டியலில் இத்திரைப்படமும் ஒன்று.  
## உருவாக்கம்
இத்திரைப்படத்தை *ஹங்கேரியன் ஸ்டேட் ஃபில்ம் ப்ரடக்ஷன் கம்பெனி*யான (Hungarian state film production company) *மாஃபில்ம்* (Mafilm) தயாரித்தது. தயாரிப்புக் காலத்திய நாணய மதிப்பின் படி 5,00,000 அமெரிக்க டாலர்கள் மதிப்பில் தயாரிக்கப்பட்டது. இத்திரைப்படத்திற்கான திரைக்கதையை எழுதியவர் *க்யூலா ஹெர்னார்ட்* (Gyula Hernádi) ஆவார்.  

## கதை
ஆஸ்திரியா அரசின் அடக்குமுறைக்கு அதிரான 1848 ஆம் ஆண்டின் ஹங்கேரியப் புரட்சிக்குப் பின்னர் புரட்சியாளர்களின் தலைவர்களின் ஒருவரான *லாஜோஸ் கோஸோத்*தின் (Lajos Kossuth) ஆதரவாளர்கள் சிறைபிடிக்கப்படுகின்றனர். அவர்களிடம் புரட்சியாளர்களின் மற்றுமொரு தலைவராகிய *சந்தோர்* (Sándor) என்பவரைப் பற்றிய தகவல்களைப் பெற நடத்தப்படும் மன மற்றும் உடல் ரீதியான சித்திரைவதைகளை இத்திரைப்படம் காட்டுகிறது. சிறைபிடிக்கப்பட்டவர்களில் ஒருவர் தனது உயிரைப் காப்பாற்ற மற்றவர்களைக் காட்டிக் கொடுப்பதும். *சந்தோரை* கண்டுபிடிக்க முடியாததால் அவரை மன்னிக்கிறோம் என ஆஸ்திரிய அரசின் பெயரால் அறிவித்து அதைக் கொண்டாடும் ஹங்கேரியப் புரட்சியாளர்களிடம், "உங்களுக்குத் தண்டனை உண்டு" எனச் சொல்வதுமாக பல்வேறு தந்திரோபாயங்கள் திரைப்படத்தில் காட்சிப்படுத்தப்பட்டுள்ளன.
# பொ. வே. பக்தவச்சலம்


**பொ. வே. பக்தவச்சலம்** (அக்டோபர் 13, 1936 - செப்டம்பர் 2, 2007) ஒரு வழக்கறிஞராகவும் மார்க்சியவாதியாகவும் மனித உரிமைப் போராளியாகவும் வாழ்ந்தவர்.  

## பிறப்பும் கல்வியும்
வேலூர் மாவட்டத்தில் உள்ள பொன்னேரியில் பிறந்தார். சென்னை பச்சையப்பன் கல்லூரியில் இளங்கலைப் பட்டமும் முதுகலைப் பட்டமும் பெற்றார். பின்னர், சென்னை சட்டக் கல்லூரியில் சேர்ந்து சட்டம் பயின்றார். இவருடைய அண்ணன் மார்க்சியக் கொள்கைகளில் ஈடுபாடு கொண்ட காரணத்தால் பக்தவச்சலமும் பொதுவுடைமைக் கருத்துகளில் நாட்டம் கொண்டார். இந்திய பொதுவுடைமை மாணவர் அமைப்பில் சேர்ந்தார். அமெரிக்கச் சுதந்திரப் போர், பிரஞ்சுப் புரட்சி, உருசியப் புரட்சி, பகத் சிங்கின் வரலாறு போன்றவற்றைப் படித்து சமூக உணர்வு பெற்றார்.  

## செயற்பாடுகள்
- தொழிலாளர்கள், பெண்கள், தாழ்த்தப்பட்டோர், ஊனமுற்றோர் ஆகியோரின் உரிமைகளுக்காகப் பக்தவச்சலம் நீதிமன்றங்களில் வழக்காடினார்.
- தமிழ் நாட்டைச் சேர்ந்த 2000 கொத்தடிமைகளை ஆந்திர மாநிலத்திலிருந்து மீட்டெடுத்தார். அது மட்டுமல்லாது அவர்களுடைய வாழ்க்கைப் புனரமைப்புக்கான பணிகளைச் செய்தார்.
- தருமபுரி வடார்க்காடு மாவட்டங்களில் 24 இளைஞர்களை 'மோதல் கொலைகள்' என்னும் பெயரில் கொல்லப் பட்டபோது தனியொரு வழக்கறிஞராக நீதி மன்றத்தில் போராடினார்.
- மக்கள் உரிமைக் கழகம் என்னும் அமைப்பில் தலைவராக இருந்து மனித உரிமைப் பணியைச் செய்தார்.
- காவல்துறையின் அத்துமீறல்களைக் கண்டித்தும் எதிர்த்தும் கிராமங்கள்தோறும் ஊர்கள்தோறும் மக்களிடையே பேசினார்.
- தம் மூன்று பெண் குழந்தைகளையும் பள்ளியில் சேர்க்கும்போது 'மதம் சாதி இல்லை' என்று விண்ணப்பத்தில் குறித்தார்.
- மார்க்சிய-லெனினிய நெறியில் தமிழ்த் தேசியம் என்னும் கொள்கையை வலியுறுத்தினார்.
- 1991 ஆம் ஆண்டில் ஈழத் தமிழர்களின் போராட்டத்திற்குக் குரல் கொடுத்து ஆதரவு காட்டினார்.
- தமிழ் பயிற்று மொழி, ஆட்சி மொழி, நீதி மன்ற மொழி எனப் பல துறைகளிலும் விளங்க வேண்டும் என்பதில் உறுதியாக இருந்தார். அதற்காக நடந்த போராட்டங்களில் கலந்து கொண்டு சிறைக்கும் சென்றார்
- தமிழ் ஆட்சி மொழிச் சட்டத்தை அமுல்படுத்தக் கோரி தாமே மனுதாரராகப் பதிவு செய்து நீதி மன்றத்தில் வாதாடினார்.

## மேற்கோள் நூல்
- வரலாறு படைத்த தமிழறிஞர்கள் (ஆசிரியர்: புலவர் த. சுந்தரராசன், மணிவாசகர் பதிப்பகம், சென்னை)
# மாட் போமேர்



**மாட் ஸ்டாடன் போமேர்** (பிறப்பு: அக்டோபர் 11, 1977) ஒரு அமெரிக்க நாட்டு நடிகர். இவர் மேஜிக் மைக், வின்டர்'ஸ் டேல், ஸ்பேஸ் ஸ்டேஷன் 76, உள்ளிட்ட திரைப்படங்களிலும், கிடிங் லைட், நார்த் ஷோர், டிராவலர், க்ளீ உள்ளிட்ட தொலைக்காட்சி தொடர்களிலும் நடித்ததன் மூலம் பரிசியமான நடிகர் ஆனார்.  

## ஆரம்பகால வாழ்க்கை
மாட் ஸ்டாடன் போமேர் வெப்ஸ்டர் தோப்புகள், மிசோரி, கிரேட்டர் செயின்ட் லூயிஸ், மிசூரி, ஐக்கிய அமெரிக்கா வில் மூன்று பிள்ளைகளில் ஒருவராக பிறந்தார். இவர் ஸ்பிரிங், டெக்சாஸ், ஹூஸ்டன் என்ற ஒரு புறநகர் பகுதியில் வளர்ந்தார்.  

## திரைப்பட வாழ்க்கை
இவர் 2000ம் ஆண்டு **ஆல் மை சில்ரன்** என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதை தொடர்ந்து கிடிங் லைட், ரேலிக் ஹண்டர், Tru காலிங், நார்த் ஷோர் போன்ற தொடர்களில் நடித்தார்.  

2005ம் ஆண்டு ஃப்லைட் ப்ளான் என்ற திரைப்படத்தில் ஏறிக் என்ற கதாபாத்திரத்தில் நடித்தார். 2006ம் ஆண்டு **த டெக்சாஸ் செயின்ஷா மாஸ்ஸகர்: த பெகின்னிங்**, 2011ம் ஆண்டு **இன் டைம்**, 2012ம் ஆண்டு மேஜிக் மைக், 2014ம் ஆண்டு வின்டர்'ஸ் டேல் உள்ளிட்ட திரைப்படங்களில் நடித்தார்.  

## திரைப்படங்கள்
- 2005: ஃப்லைட் ப்ளான்
- 2006: த டெக்சாஸ் செயின்ஷா மாஸ்ஸகர்: த பெகின்னிங்
- 2011: இன் டைம்
- 2012: மேஜிக் மைக்
- 2013: சூப்பர்மேன்: அன்பவுண்ட் (குரல்)
- 2014: வின்டர்'ஸ் டேல்
- 2014: ஸ்பேஸ் ஸ்டேஷன் 76
- 2015: B.O.O.: Bureau of Otherworldly ஆபரேஷன்ஸ் (குரல்)
# ஆர். உமாநாத்


## பிறப்பு, ஆரம்ப வாழ்க்கை
1921ஆம் ஆண்டு கேரளத்தின் காசர்கோட்டில் இராம்நாத் ஷெனாய், நேத்ராவதி தம்பதியினருக்கு கடைசி மகனாகப் பிறந்த இவர் தமது மாணவப் பருவத்தில் சென்னைக்குக் குடிபெயர்ந்தார். சிதம்பரத்தில் உள்ள அண்ணாமலைப் பல்கலைக்கழகத்தில் இளங்கலைப் பட்டப்படிப்பின்போது, சுப்பிரமணிய சர்மாவின் அறிமுகக் கடிதத்துடன் பல்கலைக்கழகத்தில் இருந்த பொதுவுடைமைக் குழுவில் சேர்ந்தார்.. இந்தியா விடுதலை பெற்ற பிறகு 1949ல் ரயில்வே தொழிலாளர் போராட்டத்தை தலைமையேற்று நடத்தினார்.1951 ஆம் ஆண்டு கட்சியின் மீதிருந்த தடை நீக்கப்பட்டபோது திருச்சி சதி வழக்கில் தண்டனை பெற்றிருந்ததால் அவர் விடுவிக்கப்படவில்லை. 1954 ஆம் ஆண்டு ஆகஸ்ட் 15 ஆம் நாள்தான் அவர் விடுவிக்கப்பட்டார். நெருக்கடி நிலை காலகட்டத்திலும் பல அடக்குமுறைகளைச் சந்தித்துள்ளார்.  
### தொழிற்சங்கப் பணிகள்
1970ஆம் ஆண்டு கல்கத்தாவில் நடைபெற்ற ஸ்தாபன மாநாட்டில் அகில இந்திய நிர்வாகியாகவும், முதல் மாநாட்டிலிருந்து தமிழ் மாநில பொதுச் செயலாளராக தேர்வு செய்யப்பட்டு 1993ம் ஆண்டு வரை அப்பொறுப்பில் இருந்தார் .ஒன்றுபட்ட கோவை மாவட்டத்தில் பஞ்சாலைகளில் பணிபுரியும் தொழிலாளர்களின் சட்ட சலுகைகளையும், உரிமைகளையும் பெறுவதற்கு பி.ராமமூர்த்தி மற்றும் கே.ரமணி இவர்களோடு இணைந்து வெற்றிகரமான வேலை நிறுத்தங்களை நடத்தியவர் .  
. டால்மியாபுரம் சிமெண்ட் ஆலைத் தொழிலாளர் போராட்டத்தின் போது பி. ராமச்சந்திரன் பத்து நாள் உண்ணாவிரதம் இருந்தார்.அதைத் தொடர்ந்து உமாநாத் சாகும் வரை உண்ணாவிரதம் மேற்கொண்டபோது அண்ணா அரசாங்கம் தலையிட்டு பிரச்சனையை முடிவுக்குக் கொண்டு வந்தது.  
### சட்டமன்ற நாடாளுமன்ற உறுப்பினராக
1962ல் புதுக்கோட்டை மக்களவைத் தொகுதியில் நடந்த தேர்தலில் உமாநாத்தை பொதுவுடைமைக் கட்சி வேட்பாளராக நிறுத்தப்பட்டார் . காங்கிரஸ் கட்சி சார்பில் பிரபல பஞ்சாலை முதலாளி நின்றார். 30,000 வாக்கு வித்தியாசத்தில் உமாநாத் வெற்றிபெற்றார். 1967ல் பிரபல தோல் ஆலை முதலாளி நாகப்ப செட்டியாரைக் காங்கிரஸ் நிறுத்தியது. இருப்பினும் மீண்டும் உமாநாத் வெற்றி பெற்றார். இதன்பின்னர் 1977ஆம் ஆண்டு நாகப்பட்டின சட்டமன்றத் தொகுதியில் போட்டியிட்டு வெற்றிபெற்றார்.  

## தனி வாழ்க்கை
1952 ஆம் ஆண்டு அக்டோபர் 9 அன்று பாப்பா உமாநாத்தை திராவிட இயக்கத் தலைவர் ஈ. வெ. இராமசாமி தலைமையில் சாதி மறுப்புத் திருமணம் செய்தார்.  

## மேற்சான்றுகள்

## வெளியிணைப்புகள்
- *CPI(M) veteran Umanath passes away* - ஒளிப்படங்களின் தொகுப்பு